section_heading: Ime i grb
paragraph_text: Grb Općine Nova Rača ima oblik poluokruglog štita u kojemu se nalazi plava bordura s 12 zlatno-žutih šestorokrakih zvijezda. U srcu štita u zlatno- žutom polju nalazi se plava ovalna trokatna kula s ovalnim kupolastim krovom i malteškim križem na vrhu, te plavim polumjesecom ispod kule.<ref>http://www.nova-raca.hr/pocetna/66 Preuzeto 6. ožujka 2019. Središnji štit predstavlja Novu Raču, a dvanaest zvijezda predstavlja dvanaest ostalih sela u općini. Zastava je plava sa žuto obrubljenim grbom u sredini. Svečana zastava je plavi gonfalon s tri trokutasto završavajuća repa obrubljen žutim i sa zlatnim kićankama.<ref>https://zeljko-heimer-fame.from.hr/hrvat/hr-bj2.html Preuzeto 6. ožujka 2019.